kardosdrur/scandi-wiki huggingface dataset:
Arouna Koné

Arouna Koné (født den 11. november 1983) er en ivoriansk fodboldspiller, der spiller som angriber for Sivasspor i Tyrkiet.

Klub Karriere

PSV Eindhoven 
Koné spillede i Roda, indtil han skiftede til en anden hollandsk, nemlig PSV Eindhoven. Her skiftede han til i 2005. I hans 2 år i klubben havde han ikke nogle bemærkelsesværdige sæsoner i klubben, da han spillede 53 kampe og scorede 21 mål. Herefter skiftede han videre til Spanien.

Sevilla FC 
Eftersom Middlesbrough havde haft interesse i den ivorianske spiller, var det alligevel spanske Sevilla FC der købte ham for €12 millioner.

Den 16. september 2007 hvor han kom i aktion fra bænken, hvor han erstattede Frédéric Kanouté i 4-1 sejren mod Recreativo de Huelva.

Koné havde under ingen omstændigheder nogle gode år hos klubben, da det blot blev til et enkelt mål i 40 ligakampe. Af den grund blev han i to omgange udlejet.

Udlån til Hannover og Levante 
I 2010 blev Koné efter nogle skuffende kampe for Sevilla FC udlejet til tyske Hannover 96. Her spillede han blot 8 kampe og scorede 2 mål.

Han blev i sæsonen 2011-2012 udlejet til et andet spansk hold, nemlig Levante UD. Her spillede han hele 34 kampe og scorede 15 mål.

Wigan Athletic 
Den 14. august blev det bekræftet, at Koné var blevet købt for €3.5 millioner af Wigan Athletic, hvor han skrev under på en 3-årig kontrakt.

Han vandt bl.a. FA Cuppen med klubben. Det blev i alt til 11 mål i 34 ligakampe. Herefter skiftede han til en Premier League-klub.

Everton FC 
Den 8. juli 2013 blev det offentliggjort, at Koné skiftede til Premier League-klubben Everton.

Den 17. august 2013 fik Koné sin debut, hvor han blev skiftet ind i 81' minut imod Norwich City.

Landshold 
Koné har (pr. marts 2018) spillet 39 kampe og scoret ni mål for Elfenbenskystens landshold. Koné fik sin debut i marts 2004 imod .

Eksterne henvisninger 

Fodboldspillere fra Elfenbenskysten
Fodboldspillere fra Roda JC
Fodboldspillere fra PSV Eindhoven
Fodboldspillere fra Sevilla FC
Fodboldspillere fra Hannover 96
Fodboldspillere fra Levante UD
Fodboldspillere fra Wigan Athletic F.C.
Fodboldspillere fra Everton F.C.
Fykobilisom

Fykobilisomer er store proteinkomplekser (med op til 600 polypeptider), som udnyttes af cyanobakterier, rødalger, glaucophyta og grønkorn ved fotosyntesen. Deres lysabsorberende antennepigmenter opfanger grønt og gult lys i modsætning til klorofyl og leder energien til reaktionscentrene i fotosystem II under fotosynteseprocessen.

Fykobilisomerne befinder sig på tykaloidmembranen i cellevæsken. De er vandopløselige i modsætning til de klorofyl- og karotinholdige antennekomplekser. Alger med fykobilisomer udnytter det såkaldte ”grønne hul”, dvs. bølgelængder i den grøn/gule del af lyset. Dette sætter dem i stand til at leve i større vanddybder.

Fykobilisomerne er op til flere møntrulle-lignende stabler med en størrelse på 32 x 48 nm, der ligger oven på hinanden. Det røde fykoerytrin ligger yderst og det blå fykocyanin inderst på det lyseblå allofykocyanin. De er fasthæftet på cellevæskesiden af tykaloidmembranen.

Litteratur 
 Der Kosmos-Algenführer: Die wichtigsten Süßwasseralgen im Mikroskop, 2004,

Eksterne links 
 Haijun Liu, Hao Zhang, Dariusz M. Niedzwiedzki, Mindy Prado, Guannan He, Michael L. Gross og Robert E. Blankenship: Phycobilisomes Supply Excitations to Both Photosystems in a Megacomplex in Cyanobacteria  – et abstract af en artikel i Science, 2013, 29, 6162 

Fotosyntese
Adam Maher

Adam Maher (født 20. juli 1993) er en hollandsk fodboldspiller, der spiller som midtbanespiller hos FC Twente. Tidligere har han repræsenteret blandt andet AZ og PSV Eindhoven.

Klubkarriere

AZ Alkmaar 
Maher havde spillet 6 år for klubbens ungdomshold, indtil han i 2010 blev tilbudt en professionel kontrakt.

Den 15. december 2010 fik Maher sin debut imod BATE Borisov i UEFA Europa League 2010-11, hvor han blandt andet bidragede med et mål.
Maher blev dermed den yngste hollandske spiller til at score i Europa League. Han nåede at score 12 mål i 66 ligakampe for klubben.

PSV Eindhoven 
Den 1. juli 2013 blev det bekræftet, at Maher skiftede til PSV Eindhoven. Han blev købt for ca. €6.5 millioner, og skrev under på en 5-årig lang kontrakt.

Den 1. december 2013 scorede Maher sit første mål for klubben i 3-1 nederlaget mod Feyenoord. Han scorede i 21' minut til 1-0.

Landshold 
Maher har (pr. 19. november 2013) spillet fem kampe for Hollands landshold. Maher fik sin debut i en venskabskamp imod Bayern München. Han har derudover spillet adskillige kampe for de hollandske ungdomslandshold, som f.eks. U15, U16, U17, U19, U21 landsholdende.

Artikler 
 PSV køber eftertragtet stortalent 
 PSV køber hollandsk supertalent
 Chelsea forhandler med hollandsk stjernefrø
 Stjernefrø flirter med Ajax
 Offensiv komet vælger Oranje

Eksterne henvisninger 

Fodboldspillere fra Holland
Fodboldspillere fra PSV Eindhoven
Fodboldspillere fra AZ Alkmaar
Fodboldspillere fra FC Twente
I Begin to Wonder

"I Begin to Wonder" er en sang af den australske sanger Dannii Minogue fra hendes tredje studiealbum Neon Nights (2003). Sangen blev skrevet af Minogue, Jean Claude Ades, Dacia Bridges og Olaf Kramolowsky, og blev udgivet som albummets andre single.

Baggrund 
"I Begin to Wonder" blev oprindeligt udført af den tyske musikproducer Jean Claude Ades. Minogues pladeselskabet London Records spillede sangen for hende, og hun tænkte at den kunne blive et hit. Hun spurgte Ades, om han ville være villig til at omdanne "I Begin to Wonder" fra en natklub-sang til en popsang. De tilføjede yderligere tekster og omstruktureret sin instrumentering.

Listeplaceringer 
"I Begin to Wonder" blev officielt udgivet i Storbritannien og Irland den 3. marts 2003. Sangen nåede andenpladsen på UK Singles Chart den 15. marts 2003. Den følgende uge faldt sangen til nummer syv og forladt hitlisterne den ellevte uge efter udgivelsen. I Irland nåede sangen nummer 22 på Irish Singles Chart og nummer syv på Irish Dance Chart. Sangen var også vellykket i Europa og nåede den Top 10 i Frankrig, og den Top 50 i Belgien, Nederlandene, Sverige og Schweiz.

I Australien nåede "I Begin to Wonder" nummer fjorten på ARIA Charts den 16. april 2003 og blev certificeret guld af Australian Recording Industry Association. I USA nåede sangen nummer fjorten på Billboard Hot Dance Singles Sales-hitlisten.

Formater og sporliste 

Britisk CD single 1
 "I Begin to Wonder" (Radio version) – 3:29
 "I Begin to Wonder" (Krystel K vocal Mix CD Edit) – 5:12
 "Hide and Seek" – 3:12 (Minogue, Terry Ronald, Ian Masterson)
 "I Begin to Wonder" (Video)

Britisk CD single 2
 "I Begin to Wonder" (Radio Edit) – 3:29
 Album megamix – 6:22
 "Nervous" – 4:21 (Minogue, Ronald, Masterson)

Tysk / Italiensk CD single
 "Begin to Spin Me Round" (Dannii vs. Dead or Alive) – 3:15
 "I Begin to Wonder" (Radio version) – 3:29
 "I Begin to Wonder" (Extended original) – 6:49
 "I Begin to Wonder" (Krystal K vocal Mix CD Edit) – 5:12
 "Begin to Spin Me Around" (Extended version) – 5:15

Fransk CD single
 "I Begin to Wonder" (Radio Edit) – 3:29
 "Est-Ce Que Tu M'Aimes Encore" (feat. Riva) – 3:29

Australsk CD single
 "I Begin to Wonder" (Radio Edit) – 3:29
 "I Begin to Wonder" (Krystel K vocal Mix CD Edit) – 5:12
 "Hide and Seek" – 3:12
 Album megamix – 6:22
 "Nervous" – 4:21
 "Begin to Spin Me Round" (Radio Edit) – 3;16
 "Begin to Spin Me Round" (Extended Mix) – 5:15

Amerikansk CD single
 "Begin to Spin Me Round" (Radio Edit) – 3:29
 "I Begin to Wonder" (Extended original Mix) – 6:51
 ""Begin to Spin Me Round" (Extended Mix) – 5:13
 "I Begin to Wonder" (Video)

Amerikansk 12" single
 "I Begin to Wonder" (Extended original) – 6:51
 "Begin to Spin Me Round" (Radio Edit) – 3:29
 "I Begin to Wonder" (DJ Bardot Remix) – 7:48
 "I Begin to Wonder" (Krystal K vocal Mix) – 8:04

Hitlister

Referencer

Eksterne henvisninger 
 Officielle tekst

Dannii Minogue-sange
Singler fra 2003
Hannover (flertydig)

Hannover (dansk og tysk stavemåde); Hanover (engelsk stavemåde) har flere betydninger:

 Hannover - by i Niedersachsen, Tyskland

Stater eller regioner i Tyskland 
 Region Hannover - dannet 1. november 2001 og er en fusion mellem den tidligere Landkreis Hannover og den kreisfrei by Hannover.
 Hannover (region) - var et landområde, Regierungsbezirk bestående af Provinsen Hannover og Niedersachsen som eksisterede fra 1885 og indtil 2004.
 Kurfyrstendømmet Hannover - uformelt - formelt Kurfyrstendømmet Braunschweig-Lüneburg.
 Kongeriget Hannover (1814–1866)
 Provinsen Hannover - 1868 til 1918 og derefter i Fristaten Preussen fra 1918 til 1946.
 Hannover (land) - historisk stat

Andet tysk anvendelse 
 Hannoversche Waggonfabrik - tidligere flyfabrik
 Hannover Re - en af de største genforsikringsselskaber i verden
 Hannoversch Münden - by
 Hannover Messe - årlig begivenhed i april
 Hannovermessen - udstillingsområde
 Hannover 96 - fodboldhold

Slægter eller fyrstehus 
 Hannover (slægt) - jødisk slægt som indvandrede til København 1807.
 Huset Hannover - tysk fyrstehus der nedstammede fra Henrik Løve og som regerede Braunschweig-Lüneburg (Hannover).

Andre steder i verden 
 Hanover Square (flertydig)

Chile 
 Hanover Island

Canada 
 Hanover, Manitoba
 Hanover, Ontario

Jamaica 
 Hanover Parish

Papua New Guinea 
 New Hanover Island

Sydafrika 
 Hanover, Northern Cape

Storbritannien 
 Hanover, Brighton

USA 
 Hanover, Connecticut
 Hanover, Illinois
 Hanover, Indiana
 Hanover, Kansas
 Hanover, Maine
 Hanover, Maryland
 Hanover, Massachusetts
 Hanover, Michigan
 Hanover, Minnesota
 Hanover, New Hampshire
 Hanover, New Mexico
 Hanover, New York
 Hannover, North Dakota
 Hanover, Ohio
 Hanover, Pennsylvania
 Hanover, Virginia
 Hanover, Wisconsin
 Hanover County, Virginia
Søren Melson

Søren Melson (14. august 1916 i Stockholm, Sverige − 18. oktober 1984) var en dansk maler og film-, scene- og tv-instruktør. Hans forældre var danske, overretssagfører Svend Melson (død 1940) og hustru Aja Sigrid Ellen Christmas-Dirckinck-Holmfeld (død 1953).

Melson var oprindeligt maler, men skiftede i 1940'erne til at arbejde med film og lavede en række dokumentarfilm. I 1950'erne flyttede han først til radio- og senere til tv-teatret, hvor han arbejdede som instruktør til sin død.

Han blev i 1940 gift med skuespillerinden Gull-Maj Norin og ligger begravet på Mariebjerg Kirkegård i Gentofte.

Referencer

Eksterne henvisninger 
 
 
 Søren Melson på Den Store Danske Encyklopædi

Instruktører fra Danmark
Ansatte i DR
Personer fra Stockholm
Danskere født i Sverige
Malere fra Danmark
Danskere i 1900-tallet
Personer i Kraks Blå Bog (afdøde)
Sproglige tankeforstyrrelser

Den mest udtalte form for tankeforstyrrelse er inkohærens (ordsalat). Her er det umuligt at forstå hvad han siger.

Vaghed er en anden form for tankeforstyrrelser. Patientens tale mangler forankring (udtaler sig vagt f.eks. politikerne).
Hos en skizofren person er vaghed ikke et forsøg på at undgå at sige noget konkret, men en mangel på evne til netop at forankre budskab i tid, sted etc. 

Konkret tænkning viser sig ved, at patienten har svært ved at opfatte ting på et mere abstrakt niveau. Patientens opfattelse er mere bogstavelig. 

Neologismer betegner den særlige tankeforstyrrelse, der består i dannelsen af et helt nyt ord.
Tankeforstyrrelser kan også vise sig som en springenge tankegang, der er vanskelig at følge, eller som tangentialitet, dvs. at patienten tilsyneladende hele tiden svarer forbi eller ved siden af. 

En anden tankeforstyrrelse er Inklusion, hvor patienten har svært ved at finde laveste fællesnævner ved ord eller begreber. Eks. Angives ligheden mellem æbler og bananer at være, at de hænger på træerne, frem for at de er frugter. Pars pro toto(del for helheden) er det fænomen, at patienten opfatter ting som identiske, hvis de har en detalje tilfælles (f.eks. at lægen er hans bror, for han bærer de samme briller som hans bror).

Eksterne henvisninger
 MeSH Descriptor Data, "Medical Subject Headings" fra National Library of Medicine

Mentale processer
Christian Thygesen

Christian Thygesen (født i 1968) er en dansk erhvervsmand, der er direktør i Dansk Erhvervsvurdering (siden 2010). Fra 1. januar 2014 til 2017 var han borgmester i Faaborg-Midtfyn Kommune, valgt for Venstre, hvor han afløste Hans Jørgensen. Han blev valgt med 3.379 stemmer ved kommunalvalget i 2013. Han er uddannet cand. merc. ved Handelshøjskolen i Aarhus (1993) og er matematisk student fra Ikast Amtsgymnasium (1987).

Referencer 

Erhvervsfolk fra Danmark
Borgmestre fra Venstre
Tidligere borgmestre fra Danmark
Leander Engström

Per Leander Engström (27. februar 1886 i Ytterhogdal - 6. februar 1927 i Stockholm) var en svensk maler.

Han er begravet på Skogskyrkogården i Stockholm.

Eksterne henvisninger 
 

Malere fra Sverige
Svenskere i 1900-tallet
Flor

Flor er et efternavn, der henviser til blandt andre:
 
 Christian Flor (1792–1875) - dansk præst, politiker og højskolemand
 Kai Flor (1886–1965) - dansk kunst- og musikkritiker
 Margherita Flor (1900–1991) - dansk operasangerinde
 Marianne Flor (født 1934) - dansk skuespiller
 Martin Richard Flor (1772–1820 ) - dansk-norsk skolemand, økonom og naturhistoriker
 Lars Flor (1789–1825) - dansk søofficer

Efternavne
Claus Omann Jensen

Claus Omann Jensen (født 27. april 1970) er en dansk politiker og iværksætter, som fra 2014-2017 var borgmester i Randers Kommune, valgt for Venstre.

Claus Omann Jensen blev valgt med 7677 personlige stemmer, hvilket var dobbelt så mange stemmer som forrige borgmester opnåede.

Referencer 

Personer fra Randers
Borgmestre i Randers
Borgmestre fra Venstre
Tidligere borgmestre fra Danmark
Ciabattabrød

Ciabattabrød er et af Italiens bedst kendte brød. Det bruges som tilbehør til en salat, en hovedret eller til bruschetta. Ciabattabrød er helt essentielt i det italienske køkken i mange retter. Det stammer fra Veneto-regionen.

Referencer 

Brød
Mad fra Italien
Byrådet i Favrskov Kommune 2014-2017

For yderligere oplysninger, se Politik i Favrskov Kommune. For generelle oplysninger, se Favrskov Kommune.
Efter kommunal- og regionsrådsvalget, der blev afviklet den 19. november 2013, stod det klart, at den siddende borgmester Nils Borring (A) kan forsætte fire år mere. Dermed måtte den tidligere borgmester Anders G. Christensen (V) tage endnu et valgnederlag. Nils Borring gik til valg på et bred konstituering, og det blev også alle partierne i den nye byråd, som skrev under på konstitueringen, der gav Niels Borring yderligere fire år som borgmester. Den helt store højdespringer ved valget blev Enhedslisten, der gik fra 0,9% ved forrige valg til 4,0 % af stemmer ved dette, og dermed tage et mandat. Til gengæld vendte Socialistisk Folkeparti (SF) forrige valgs succes til et nederlag, hvor de tabte 6,3 % af stemmerne, og gik to mandater tilbage.

Socialdemokraterne fik 42,9 % af stemmerne, mens Venstre (V) lå lige i hælene med 31,2 %.

Den 4. februar 2014 meddelte byrådsmedlem Dan Jensen, at han forlader Socialdemokratiet for at blive løsgænger.

Kommunalvalg 2013

Resultat

Kilde: Fintællingsresultat fra KMD Valg

Byrådsmedlemmer 

Kilde: Den nye Kommunalbestyrelse  på KMD Valg og Favrskov Kommune.

Konstituering 
Siddende borgmester Nils Borring (A) meldte ud før valget, at han ønskede en bred konstituering, hvis han skulle blive borgmester. Da valgresultatet forelå, begyndte konstitutionsforhandlingerne mellem alle de partier, som efter valget var repræsenteret i byrådet. Den endelige aftale blev underskrevet den 26. november 2013 af Socialdemokraterne, Socialistisk Folkeparti, Enhedslisten, Det Konservative Folkeparti, Dansk Folkeparti og Venstre. Udvalg- og bestyrelsesposterne blev fordelt således:

Udvalgsposter

==Se også==
 Byrådet i Favrskov Kommune 2010-2013
 Favrskov Kommune

Referencer 

Politik i Favrskov Kommune
Kommunal- og regionsrådsvalg 2013
Veronika Bellová

Veronika Bellová (født 12. januar 1975) er en tjekkisk skuespiller og model. Hun har bl.a. medvirket i miniserien Children of Dune (2003) Rene hjerter (2006), Hannibal Rising (2007) og The Pagan Queen (2009).

Eksterne henvisninger 
 

Skuespillere fra Tjekkiet
Bent Werther Andersen

Bent Werther Andersen (3. juli 1930 – 9. november 2013) var en dansk officer og klosterforvalter.

Militær karriere 
Fra 1951 til 1957 var han pilot ved Eskadrille 724. Dernæst blev han leder af Flyvestation Værløses o-sektion fra 1. april 1957. Den 1. april 1959 spurgte general Tage Andersen, om Bent Werther Andersen ville tage med ham til Oslo, da generalen skulle tiltræde stillingen som COMAIRNORTH den 15. juni 1959 ved HQ AFNORTH i Norge.

Andersen blev midlertidig kaptajn samt adjudant og pilot for generalen. General Tage Andersen blev udnævnt som den første chef for HQ BALTAP den 15. juli 1962. Bent Werther Andersen ledsagede ham som Military Assistant (MA) og pilot fra samme dato. Da general Tage Andersen måtte forlade sin stilling grundet sygdom, blev han efterfulgt af generalløjtnant Eigil Wolff. Da general Wolff kom fra Hæren, fik han ikke stillet eget fly til rådighed. Da der nu ikke længere var behov for en pilot som Military Assistant, ophørte Andersens tjeneste ved BALTAP den 31. oktober 1963.

Fra 1. november 1963 til 14. august 1968 var han Sector Controller ved FLD 600. Den 1. november 1964 blev han udnævnt til major. Fra 15. august 1968 til 14. februar 1980 forrettede han tjeneste ved Flyvertaktisk Kommando; først som chef for TAC EVAL af Air Defence enheder. Den 1. marts 1976 blev han chef for systemsektionen, som blev oprettet i forbindelse med, at FTKs organisation blev ændret. Samtidig ophørte Andersens tid som pilot dog, eftersom han havde fået problemer med synet.

Klosterforvalter 
1. marts 1989 forlod Bent Werther Andersen Forsvaret og blev klosterforvalter ved Roskilde Kloster, hvilken stilling han varetog indtil 2004. 9. april 1999 blev han Ridder af 1. grad af Dannebrog. Han bar også Hæderstegnet for god tjeneste ved Flyvevåbnet.

Kilder 
 "Min tid som pilot ved Eskadrille 724" (selvbiografi)

Officerer i Flyvevåbnet
Riddere af 1. grad af Dannebrog
Danskere i 1900-tallet
Danskere i 2000-tallet
Selvbiografer fra Danmark
Agtrup Mølle

Agtrup Mølle er en helmuret tårnmølle i Agtrup syd for Kolding, som blev opført i 1876 som erstatning for en nedbrændt stråtækt mølle. Af grundkonstruktion er det en helmuret hollandsk vindmølle med galleri. Hatten er løgformet og beklædt med pap. Vingerne havde hækværk og klapper og den krøjede med vindrose. Møllen er i privat eje.

Hollandske vindmøller i Danmark
Tårnmøller i Danmark
Bygninger, konstruktioner og anlæg i Kolding Kommune
Bygholm Mølle

Bygholm Mølle er beliggende i Vejlerne. Det er en vindmølle af typen Hollandsk vindmølle med jordomgang. Den er opført lige efter 2. slesvigske krig, formentlig i 1866, hvor landvinding var en del af "kompensationen" for tabet af hertugdømmerne. Den blev derfor bygget som pumpemølle og skulle medvirke til at tørlægge vådområderne ved Vejlerne. Møllen er opført med støbt fundament. Møllekroppen er en ottekantet trækonstruktion beklædt med spån. Hatten er løgformet og beklædt med spån. Møllen er i  ikke funktionsdygtig, da vingerne er uden hækværk og den mangler krøjeværket. Oprindelig har møllen krøjet med vindrose. Driften ophørte i 1941.

Afvandingsprojektet 
Ved de lavvandede fjordarme fra Limfjorden omkring halvøen Hannæs har der været afvandingsprojekter i sidste halvdel af 1800-tallet. Den østlige del af Vejlerne blev afskåret fra Limfjorden ved hjælp af Bygholm-dæmningen i perioden omkring 1870, mens den vestlige del blev søgt tørlagt i 1880’erne.

Noter

Litteratur 
Lebech-Sørensen, Anne Marie: Vindmøller og vandmøller i Danmark, bd. 4, Forlaget SKIB, 2009

Eksterne henvisninger 
 Nordjyllands historiske Museum ; Møllehistorisk samling 
 Alt om vindmøller fra Nordisk Folke center 
 Dansk Møllerforenings hjemmeside
 Hjemmeside om Vejlerne

Hollandske vindmøller i Danmark
Bygninger, konstruktioner og anlæg i Thisted Kommune
Michael Spence

Andrew Michael Spence (født 7. november 1943) er en amerikansk økonom. Han modtog Nobelprisen i økonomi i 2001 sammen med George Akerlof og Joseph Stiglitz for sine bidrag til at analysere konsekvenserne af asymmetrisk information i en markedsøkonomi.

Baggrund 

Michael Spence blev født i Montclair i delstaten New Jersey Han blev uddannet i Toronto, i Oxford, på Princeton University og på Harvard, hvorfra han fik sin Ph.D.-grad i 1972. Blandt hans vejledere var Thomas Schelling og Kenneth Arrow. Han var lektor i økonomi på Stanford 1973-75 og professor og dekan sammesteds 1990-99, professor på Harvard 1975-90, og har siden 1910 været professor på New York University. 

Ud over arbejdsmarkeds- og mikroøkonomi har han bl.a. beskæftiget sig med udviklingsøkonomi. 2006-10 var han formand for den uafhængige amerikanske vækstkommission (Commission on Growth and Development). Han har i 2011 skrevet debatbogen The Next Convergence: The Future of Economic Growth in a Multispeed World om de globale udfordringer og udsigterne for verdens økonomiske vækst i de kommende årtier.

Siden 2008 har han været fast bidragyder til Project Syndicate, en hjemmeside med klummer af diverse videnskabsfolk og andre kendisser om den globale udvikling.

Forskning 

Spence er formodentlig mest kendt for sin model for signalering på arbejdsmarkedet, som satte gang i en enorm mængde forskning inden for dette delområde af kontraktteori. I denne model signalerer lønmodtagere deres evner til arbejdsgiverne ved at yde en indsats (og dermed mentale, tidsmæssige og/eller økonomiske omkostninger) for at skaffe sig et bestemt uddannelsesniveau. Virksomheder vil betale en højere løn til ansatte med en relativt høj uddannelse, fordi de ved, at andelen af ansatte med høje evner er større blandt de højtuddannede, da det er forbundet med mindre besvær for denne gruppe at tage en lang uddannelse, end det er for lønmodtagere med dårligere evner. For at få modellen til at fungere er det ikke nødvendigt, at uddannelse har nogen selvstændig værdi i form af at dygtiggøre dem, der tager den. Det er tilstrækkeligt, at den kan sende et signal om afsenderen (lønmodtageren) til modtageren (arbejdsgiveren).

Referencer

Eksterne henvisninger 

 Materiale om Michael Spence på Nobelstiftelsens hjemmeside. Hentet 30. november 2013.
 Michael Spence's hjemmeside hos Hoover Institution, Stanford University. Hentet 30. november 2013. 
 Michael Spence's klummer hos Project Syndicate

Nobelprismodtagere i økonomi
Økonomer fra USA
Nobelprismodtagere fra USA
Faglitterære forfattere fra USA
Klavsholm

Klavsholm har flere betydninger:

 Klavsholm (Hellevad Sogn) – en herregård i Hellevad Sogn
 Klavsholm (Øland Sogn) – en afbyggergård i Øland Sogn
Sigurd Andersen

Sigurd Andersen (2. august 1894 i Bangkok – 14. januar 1961) var en dansk godsejer og hofjægermester, bror til Kay Andersen.

Han var søn af etatsråd H.N. Andersen og hustru Maria født Benedictsen og var ejer af Oxholm og Klavsholm fra 1918. Andersen var medlem af Øland Sogneråd 1925-33 og medlem af bestyrelsen for A/S Det Østasiatiske Kompagni.

Han blev gift første gang 7. august 1918 med Vera Blom (30. august 1898 i København - ?). Anden gang ægtede han 5. marts 1947 Maria Kokholm (17. januar 1906 - ?).

Kilder 
 Kraks Blå Bog 1957

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Danskere i 1900-tallet
Personer fra Bangkok
Personer med tilknytning til Det Østasiatiske Kompagni
Kommunalpolitikere fra Danmark
Kay Andersen

Kay Iver Andersen (4. september 1895 i Bangkok – 3. februar 1933 i Algier) var en dansk godsejer og hofjægermester, bror til Sigurd Andersen.

Han var søn af etatsråd H.N. Andersen og hustru Maria født Benedictsen, blev cand.polyt. 1920 og var ejer af herregården Lundbæk ved Nibe fra 1923.

Han blev gift 1921 med Bodil Steen (15. januar 1903 i Assens - 1978).

Kilder 
 Kraks Blaa Bog 1929.

Personer i Kraks Blå Bog (afdøde)
Godsejere fra Danmark
Hofjægermestre fra Danmark
Danskere i 1900-tallet
Personer fra Bangkok
Ingeniører fra Danmark